system
Răspunde în limba română, în stilul Wikipedia, cat mai corect gramatical.
user
Ce informații relevante poți oferi despre 1314?
assistant

1314 (MCCCXIV) a fost un an obișnuit al calendarului iulian, care a început într-o zi de joi.

Evenimente 

 14 martie: Regele Robert al Neapolelui este constituit de către papă ca vicar imperial pentru întreaga Italie.
 18 martie: Jacques de Molay, ultimul Mare Maestru al Ordinului templierilor, este ars pe rug, din ordinul regelui Filip al IV-lea cel Frumos al Franței; sfârșitul Ordinului templierilor.
 14 iunie: Ghibelinii preiau puterea în orașul Lucca, din Toscana; începutul dictaturii lui Castruccio Castracani în oraș.
 23-24 iunie: Bătălia de la Bannockburn. Luptă decisivă în istoria Scoției, în care scoțienii, sub conducerea lui Robert Bruce i-au învins pe englezii conduși de regele Eduard al II-lea; Scoția își recâștigă independența.
 20 octombrie: Începe războiul pentru tronul imperial dintre Ludovic al IV-lea și Frederic de Habsburg.
 29 noiembrie: În urma urcării lui Ludovic al X-lea pe tronul Franței, provincia Champagne este definitiv trecută în domeniul Coroanei.
 17 decembrie: Armistițiu încheiat între regii Robert I de Neapole și Frederic al II-lea al Siciliei.

Nedatate 

 februarie: În contextul unui nou război civil la Genova între familiile Doria și Spinola, se constituie Consiliul celor 24.
 august: Regele Filip al IV-lea cel Frumos al Franței anexează Flandra.
 august: Regele Robert I de Neapole debarcă în Sicilia și începe asediul orașului Trapani; asediul se prelungește până în luna decembrie.
 Cavalerii de Rodos ocupă insula Kos.
 Hammîr recucerește independența statului Mewâr (Rajasthan), în India.

Arte, științe, literatură și filosofie 
 Este realizată Hereford Mappa Mundi.
Giotto (n. Giotto di Bondone) pictează "Fecioara și pruncul".
 Instalarea primului orologiu public din Franța, la Caen.
 Walter Stapledon întemeiază colegiul Exeter, la Oxford.

Nașteri 

 Valdemar al III-lea, rege al Danemarcei (d. 1364)
 Ramathibodi, rege al statului Ayutthaya (d. 1369)

Decese 

 4 martie: Jakub Świnka, arhiepiscop de Gniezno (n. ?)
 18 martie: Jacques de Molay, mare maestru al Ordinului templierilor (n. 1243)
 20 aprilie: Clement al V-lea (n. Bertrand de Got), papă (n. 1264)
 13 noiembrie: Albert "Degeneratul", landgraf de Turingia (n. ?)
 20 noiembrie: Albert al II-lea, marchiz de Meissen (n. 1240)
 29 noiembrie: Filip al IV-lea "cel Frumos", rege al Franței (n. 1268)
Giovanni Pisano, sculptor italian (n. 1250)

Stefan I, ban al Bosniei (n. 1242)

Înscăunări 

 20 octombrie: Ludovic IV-lea (Ludwig Bavarezul), ales la Aachen ca rege al germanilor (1314-1328)
 29 noiembrie: Ludovic al X-lea (Louis X), rege al Franței (1314-1316)
 Amda Seyon I, rege al Etiopiei (1314-1344)

Vezi și 
 Listă de conducători de stat din 1314

1314